OpenLLM-France/wikimedia huggingface dataset:
# Josep Xifreu

Josep Xifreu (?- 3 d’agost de 1826) va obtenir el benefici de Santa Caterina de la basílica de Santa Maria de Castelló d’Empúries, aplicat a la veu de baix i a la viola, l’11 de febrer de 1819, en què fou presentat per els regidors. Va ser-ho fins que va traspassar el 1826 i el va succeir Ramon Farigola.

## Referències

* ↑ Gregori i Cifré, Josep M.; Salgado Cobo, Elena «La Capella de música de Santa Maria de Castelló d'Empúries i els compositors del seu fons musical». Fons de la basílica de Santa Maria de Castelló d'Empúries, 2013.
# Pat O'Connor

* Aquest article tracta sobre el pilot estatunidenc; per al director de cinema irlandès, vegeu l'article Pat O'Connor (director)
Pat O'Connor fou un pilot estatunidenc de curses automobilístiques nascut el 9 d'octubre del 1928 a North Vernon, Indiana.
O'Connor va córrer a la Champ Car a les temporades 1954-1958 incloent-hi la cursa de les 500 milles d'Indianapolis d'aquests anys.
Pat O'Connor va morir el 30 de maig del 1958 a la cursa de les 500 milles d'Indianapolis.

## Resultats a la Indy 500

| Any | Cotxe | Sortida | Vel. mitja | Ranking | Final | Voltes | V. líder | Retirat |
| 1954 | 35 | 12 | 138.084 | 24 | 21 | 181 | 0 | Virolla |
| 1955 | 29 | 19 | 139.195 | 21 | 8 | 200 | 0 | Va acabar |
| 1956 | 7 | 3 | 144.980 | 4 | 18 | 187 | 39 | A 13 voltes |
| 1957 | 12 | 1 | 143.948 | 2 | 8 | 200 | 7 | Va acabar |
| 1958 | 4 | 5 | 144.823 | 5 | 29 | 0 | 0 | Accident mortal |
| Totals | Totals | Totals | Totals | Totals | Totals | 768 | 46 | |
| Curses | 5 |
| Poles | 1 |
| Voltes líder | 46 |
| Victòries | 0 |
| Top 5 | 0 |
| Top 10 | 2 |
| Retirades | 2 |

## A la F1

El Gran Premi d'Indianapolis 500 va formar part del calendari del campionat del món de la Fórmula 1 entre les temporades 1950 a la 1960. Els pilots que competien a la Indy durant aquests anys també eren comptabilitats pel campionat de la F1.
Pat O'Connor va participar en 5 curses de F1, debutant al Gran Premi d'Indianapolis 500 del 1954.

### Palmarès a la F1

* Participacions: 5
* Poles: 1
* Voltes Ràpides: 0
* Victòries: 0
* Pòdiums: 0
* Punts vàlids per la F1: 0
# Llista de comtats de Rhode Island

L'Estat de Rhode Island, és el més petit en extensió dels Estats Units d'Amèrica i s'organitza en 5 counties (comtats), que són els següents, per ordre alfabètic:
* Bristol Capital: Bristol
* Kent Capital: East Greenwich
* Newport Capital: Newport
* Providence Capital: Providence
* Washington Capital: West Kingston
# Can Ramona i Maynés

Can Ramona i Maynés és edifici d'estil neoclàssic-romàntic del municipi de Vilanova i la Geltrú (Garraf) protegit com a bé cultural d'interès local. Conserva la cisterna i fresqueres de l'antic convent dels caputxins del segle xvii i un oratori privat restaurat per Josep M. Jujol. El seu element més característic són les dues columnes tallades que hi ha al vestíbul de l'edifici penjant dels dos extrems d'un arc. Diu la tradició que són fruit d'una aposta del propietari segons la qual encara que es tallessin les columnes la casa restaria intacta.

## Descripció

Edifici entre mitgeres de planta baixa, entresòl, principal i golfes. La coberta és a dues vessants. La façana presenta una composició simètrica. La porta d'accés, d'arc de mig punt i centrada, ocupa els nivells de planta baixa i entresòl. Les obertures laterals de la planta baixa han estat modificades i les de l'entresòl són quadrades. A la planta principal hi ha, als extrems, dues tribunes i, centrat, un balcó corregut amb tres obertures. La planta de les golfes té finestres rectangulars. L'edifici es corona amb una cornisa i capcer esglaonat i té, a més, una torratxa amb coberta de pavelló. Com a elements interessants de la casa hi ha el vestíbul central, cobert amb volta d'aresta rebaixada i amb un pòrtic de tres arcs, on hi ha les columnes "trencades" que donen nom a la casa, i la caixa de l'escala coberta amb cúpula rebaixada.
L'interior ha estat modificat.
Al pati posterior hi ha una capella neogòtica i un curiós pavelló.

## Història

L'any 1858 el propietari del solar, el notari Jaume Marià Ramona i Maynés, va demanar permís a l'Ajuntament per construir un edifici, segons projecte del mestre d'obres Andreu Bosch i Menós. L'obra es va acabar l'any 1860. el 1928, un nou propietari, Pere Pascual, hi va fer instal·lar les conduccions de gas i electricitat. El 1940 es van realitzar treballs de restauració a la capella del pati, dirigits per Josep Mª Jujol i Gibert, i el 1949 l'edifici experimentà una reforma a la planta baixa a fi d'unificar els espais interiors.
Actualment, Can Ramona i Maynés s'utilitza per activitats diverses i una part està en desús.

## Referències

* ↑ «Can Ramona i Maymés o de les columnes trencades». Pobles de Catalunya. [Consulta: 20 març 2013].
* 1 2 3 4 5 «Can Ramona i Maynés». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 22 novembre 2012].
# Meganisòpters

Els meganisòpters (Meganisoptera) són un ordre extint de grans insectes paleòpters que van viure des del Carbonífer mitjà al Permià superior. Tenien un aspecte similar als odonats actuals, amb els quals estan relacionats. Inclou alguns dels insectes més grans que han existit mai, com Meganeura.

## Taxonomia

L'ordre Meganisoptera inclou cinc famílies:
* Família Aulertupidae Zessin & Brauckmann, 2010 †
* Família Kohlwaldiidae Guthorl, 1962 †
* Família Meganeuridae Handlirsch, 1906 †
* Família Namurotypidae Bechly, 1996 †
* Família Paralogidae Handlirsch, 1906 †

## Referències

* 1 2 3 BioLib: Meganisoptera
# Josiana Vicenzutto

Josiana Vicenzutto (Josiana Elda Margarida Vicenzutto Salomon) (Carcassona, Llenguadoc, 7 de setembre de 1950 - 16 d'agost de 2008). Cantant occitana.
Nascuda a Carcassona en una família d'origen italià va estudiar filologia hispànica. Dinamitzadora cultural, el 1970 creà a Carcassona un grup de teatre que va promoure el coneixement de la cultura occitana. El 1976 gravà el seu primer disc Josiana Vicenzutto. Traslladada a Barcelona, el 1978 enregistrà Cançons d’amor e de tèrra, amb Edigsa. El 1981 seguí l'enregistrament Cerç marin e tramontana. El 1984 enregistrà Pirata de mar y cielo, amb poemes de Rafael Alberti. La seva discografia es completa amb els àlbums Para Rafael Alberti (1986), amb Sílvia Munt i Enric Majó; Los càtars (1987) que dedicà a la memòria de Renat Nelli i dos discs senzills, un que arreplega les cançons Miséria, Tolosa, Tu mon païs i L'erba d'agram; i un altre amb La Crosada i Cançon de pena.
Morí a Carcassona el 2008.

## Referències

* ↑ Pujol, Fèlix «Josiane, una cantante occitana». La Vanguàrdia, 07-06-1981.
* ↑ «Josiana | enciclopedia.cat». [Consulta: 14 desembre 2023].
# Douzhi

El douzhi (豆汁; en pinyin: dòuzhī) o llet de fesol xinès és un plat de la cuina pequinesa. És semblant a la llet de soia, però fet amb fesol xinès. És un subproducte de la producció de fideus cel·lofana. Sol ser lleugerament agre, amb aroma semblant al de l'ou.

## Enllaços externs

* Lao Chiqikou Douzhi Dian (anglès)
# Ocean (cançó de Martin Garrix)

Ocean és una cançó del productor i DJ holandès Martin Garrix, conjuntament amb les vocals del cantautor nord-americà Khalid. Escrita per Khalid, Dewain Whitmore Jr., Ilsey Juber i els productors de la cançó Martijn Garritsen (Martin Garrix) i Giorgio Tuinfort. La cançó va ser publicada a la discogràfica STMPD RCRDS el 15 de juny de 2018, conjuntament amb el seu videoclip.

## Rerefons

A l'octubre del 2017, Khalid va tuitar a Garrix fent referència a un fan que havia demanat una col·laboració entre els dos. Després que les dues parts confirmessin la col·laboració a diferents emisores radiofòniques i entregues de premis el dia 11 de juny es va fer oficial la col·laboració conjuntament amb el nom, data i portada de publicació.

## Recepció crítica

Després del llençament del tema Martin Garrix va ser durament criticat per part de la societat EDM (també les pàgines més importants de música electrònica a nivell mundial) titllant la cançó d'allunyar-se de la música electrònica i li van retreure que tan sols estava buscant popularitat. Martin Garrix en diverses ocasions ha explicat que li agrada variar d'estil, ja que fer sempre el mateix no el motiva i que li agrada experimentar amb nous estils. La següent publicació "High On Life" (amb Bonn) van calmar una mica els ànims, ja que es tracta d'una cançó completament electrònica i va ser molt ben rebuda per la societat EDM, en concret pels fans del progressive house.

## Equip de producció

Aquest va ser l'equip que va fer possible la composició, escriptura i producció d'"Ocean":
* Martin Garrix - producció, composició, tècnic de mescla
* Khalid - vocals
* Giorgio Tuinfort – producció i composició
* Denis Kosiak – tècnic d'estudi, producció de vocals

## Referències

* ↑ «Martin Garrix & Khalid Team Up On The Beautiful 'Ocean'».
* ↑ «Martin Garrix Is Game for a Collaboration With Khalid: 'Let's Do It'».
* ↑ «Martin Garrix to Khalid On Future Collab: "Let's Do It!"».
* ↑ «Martin Garrix i Khalid comparteixen el disseny dOcean'».
* ↑ «Martin Garrix reveals he will drop two new tracks next month».
* ↑ «Martin Garrix Teams Up With Khalid For New Single "Ocean"». Arxivat de l'original el 2020-08-21. [Consulta: 17 octubre 2018].
* ↑ «Martin Garrix Drops New Song "Ocean" With Khalid».
* ↑ «Martin Garrix and Khalid combine forces on 'Oceans'».
* ↑ «Ocean / Martin Garrix TIDAL».
# Quàrtica puntiforme

En matemàtiques, una quàrtica puntiforme és una corba quàrtica d'unicursal amb tres punts d'inflexió, definida per l'equació
    $a^{2}y^{2}-b^{2}x^{2}=x^{2}y^{2}\,$
La quàrtica puntiforme té tres punts dobles al pla projectiu real, a x=0 i y=0, x=0 i z=0, i y=0 i z=0, i és per això una corba unicursal (racional) de gènere zero.
Si
    $f(z)=\sum _{n=0}^{\infty }{2n \choose n}z^{2n+1}=z+2z^{3}+6z^{5}+20z^{7}+\cdots$
llavors
    $y=f\left({\frac {x}{2a}}\right)\pm 2b\$
són les dues branques de la corba a l'origen.

## Referències

* J. Dennis Lawrence. A catalog of special plane curves. Dover Publications, 1972, p. 128–130. ISBN 0-486-60288-5.
# Miguel Galiano Talens Tejedor y Ulloa

Miguel Galiano Talens Tejedor y Ulloa (Alacant, 1837 - València, 6 de octubre de 1895) fou un aristòcrata i polític valencià, marquès de Montortal.

## Biografia

Era fill de Miguel Nicolás Galiano Tejedor, ric terratinent originari de Xàtiva i senador vitalici, però nasqué a Alacant perquè hi eren aixoplugats durant la Primera Guerra Carlina. El 1864 es llicencià en dret a la Universitat de València i a les Corts de 1867 fou elegit diputat pel districte de Xàtiva dins les files del Partit Moderat mercè els auspicis del seu amic Ciril Amorós i Pastor. Durant el sexenni democràtic esdevingué un monàrquic convençut partidari de la restauració borbònica, de tal manera que participà en la conspiració de Sagunt que durà al cop d'estat d'Arsenio Martínez-Campos Antón i l'entronització d'Alfons XII.
Tot i la seva recança inicial a unir-se al nou Partit Conservador d'Antonio Cánovas del Castillo, finalment s'hi integrà i fou elegit diputat provincial el 1875 i diputat per Alzira a les eleccions generals espanyoles de 1879 i per Enguera a les eleccions generals espanyoles de 1884. Fou un dels grans cacics polítics de les comarques centrals valencianes, amb forta influència a Xàtiva, Carcaixent i l'Alcúdia, però també a Almansa (província d'Albacete), d'on era la seva mare. Durant molts anys fou cap provincial del partit i va donar suport Francisco Silvela quan aquest va trencar amb Cánovas.

## Referències

* Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.224. ISBN 9788495484802.
* Fitxa del Congrés dels Diputats (castellà)
# For the Cause of Suffrage

For the Cause of Suffrage és una pel·lícula de comèdia muda de 1909. És protagonitzada per Francis Ford. Va ser produït per Gaston Méliès i amb drets d'autor de Georges Méliès.

## Argument

El senyor Duff es vesteix de dona i s'infiltra en una reunió de sufragi femení.

## Referències

* ↑ «Silent Era : Progressive Silent Film List». www.silentera.com. [Consulta: 18 maig 2019].
* ↑ Stamp, Shelley. Movie-Struck Girls: Women and Motion Picture Culture after the Nickelodeon (en anglès). Princeton University Press, 2018-06-05, p. 165. ISBN 9780691187754.
* ↑ Sloan, Kay «Sexual Warfare in the Silent Cinema: Comedies and Melodramas of Woman Suffragism». American Quarterly, vol. 33, 4, 1981, pàg. 412–436. DOI: 10.2307/2712526. ISSN: 0003-0678. JSTOR: 2712526.

## Enllaços externs

* For the Cause of Suffrage a Internet Movie Database (anglès)
# Partit Moviment Legalitat

Partit Moviment Legalitat (albanès Partia Lezvija e Legalitetit, PLL) és un partit polític d'Albània fundat el 1992 per Agustin Shashaj i Nderim Kupi, defensa la monarquia albanesa i en particular els drets de Leka Zogu, fill de Zogú I d'Albània. La seva base és el moviment fundat el 1944 pels geg Abas Kupi i Xhemal Herri per tal de reagrupar totes les forces monàrquiques a l'exili. Tenia centres a amb centres als EUA, Austràlia, Canadà, Bèlgica, França, Gran Bretanya, Suècia i Alemanya. A la mort de Zogú donaren suport al seu fill Leka. El setembre del 1982 un grapat d'exiliats membres del partit comandats per Xhevdet Mustafa organtizaren un desembarcament a Durrës, però que fou dispersat per la milícia albanesa.
El 1992 es va establir com a partit a Albània. El 10 d'abril de 1997 el cap del moviment, Guri Dullorari, aconseguí que Leka I visités el país, però només el reben un miler de partidaris de la monarquia. A les eleccions legislatives albaneses de 1997 va obtenir dos escons a l'Assemblea d'Albània i a les eleccions legislatives albaneses de 2001 va formar part de la Coalició Unió per la Victòria. A les eleccions legislatives albaneses de 2009 formà part de la coalició Aliança pels Canvis (Aleanca për Ndryshim), però no va obtenir cap escó.

## Referències

* ↑ Albania as dictatorship and democracy: from isolation to the Kosovo War per Owen Pearson, p. 642
* ↑ The search for Greater Albania per Paulin Kola p.168]
* ↑ Hemeroteca de La Vanguardia, 8 de juny de 1997
# Lescouët-Gouarec

Lescouët-Gouarec (en bretó Leskoed-Gwareg) és un municipi francès, situat a la regió de Bretanya, al departament de Costes del Nord. L'any 1999 tenia 189 habitants.
El primer esment escrit Lesquoat data del 1233. El nom prové del bretó lez («castell») i coët («bosc») que al·ludeix a una antiga casa senyoral prop del bosc.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2017 |
| 314 | 437 | 320 | 261 | 211 | 189 | 223 |
| Des de 1962: població sense dobles comptes |||||||

## Referències

* ↑ Office Public de la Langue Bretonne. «Kerofis».
* ↑ infobretagne.com. «Étymologie et Histoire de Lescouët-Gouarec».
# Occípit

En anatomia, l'occípit, occipici o tos és la part posterior del cap.

## Importància clínica

El traumatisme de l'occípit pot ocasionar una fractura de la base del crani. Un occípit prominent és característic de la trisomia 18 (síndrome d'Edwards) en associació amb la micrognàtia (mandíbula petita), pavellons auriculars d'implantació baixa i retard mental. També s'associa a la trisomia 9. La identificació de la ubicació de l'occípit fetal és important en el part. Aquesta regió es fa servir igualment com a punt de referència durant el mesurament del perímetre cefàlic, emprant una cinta mètrica que s'estén des de l'occípit fins a l'arc superciliar.

## Referències

* ↑ «occípit». Diccionari enciclopèdic de medicina. TERMCAT. [Consulta: 6 gener 2022].
* ↑ Sobre la micrognacia (pàgina web oficial nlm.nih.gov, consulta: 5 març 2016)
# Quàdruple doble

Un quàdruple doble en bàsquet es produeix quan un jugador aconsegueix superar el valor de 10 en quatre dels cinc apartats estadístics més importants en aquest esport, que són:
* Punts
* Rebots
* Assistències
* Taps
* Recuperacions de pilota
Un quàdruple doble és molt menys freqüent que un Triple doble.

## Jugadors que han fet algun quàdruple doble

Els únics jugadors que han aconseguit un quàdruple doble a l'NBA han estat:
* Nate Thurmond, 18 d'octubre de 1974, Chicago vs. Atlanta; 22 punts, 14 rebots, 13 assistències i 12 taps.
* Alvin Robertson, 18 de febrer de 1986, San Antonio vs. Phoenix; 20 punts, 11 rebots, 10 assistències i 10 recuperacions.
* Hakeem Olajuwon, 29 de març de 1990, Houston vs. Milwaukee; 18 punts, 16 rebots, 10 assistències i 11 taps.
* David Robinson, 17 de febrer de 1994, San Antonio vs. Detroit; 34 punts, 10 rebots, 10 assistències i 10 taps.
A part d'aquests, és molt probable que jugadors com Wilt Chamberlain, Jerry West, Oscar Robertson o Bill Russell ho aconseguissin, encara que no hagi quedat plasmat en les estadístiques, ja que fins a la temporada 1993-1994 l'NBA no comptabilitzava els taps i les recuperacions.

## Referències

* ↑ Segons la Neoloteca Arxivat 2009-03-31 a Wayback Machine. del TERMCAT, en català és “quàdruple doble” i no pas “quàdruple-doble”
* ↑ NBA.com: Biografia de Nate Thurmond
* ↑ Història dels Sant Antonio Spurs
* ↑ Fitxa del partit
* ↑ Fitxa del partit
Viccionari
# Melithreptus

Melithreptus és un gènere d'ocells de la família dels melifàgids (Meliphagidae ).

## Taxonomia

Segons la Classificació del Congrés Ornitològic Internacional (versió 10.2, 2020) aquest gènere està format per 7 espècies:
* Melithreptus chloropsis - menjamel de clatell blanc occidental.
* Melithreptus lunatus - menjamel de clatell blanc oriental.
* Melithreptus affinis - menjamel capnegre.
* Melithreptus albogularis - menjamel gorjablanc.
* Melithreptus validirostris - menjamel becgròs.
* Melithreptus gularis - menjamel de barbeta negra.
* Melithreptus brevirostris - menjamel capbrú.
# Fermentelos

Fermentelos és una freguesia portuguesa situada al municipi d'Águeda. La seva població segons les dades del cens de 2011 és de 3.258 habitants, posseeix una superfície de 8,58 km², la densitat de població és de 379,7 hab/km².
Era un poble fins al 1928, quan se la va reconéixer com a Vila aquell any pel Decret núm.15456, de 5 de maig.

## Referències

* ↑ Instituto Nacional de Estatística
* ↑ «Áreas das freguesias, concelhos, distritos e país». Arxivat de l'original el 2018-11-05.
* ↑ «Decreto n.º 15456 de 5 de Maio» (PDF) (en portuguès).
# Partit Marxista-Leninista d'Alemanya

El Partit Marxista-Leninista d'Alemanya (MLPD, en alemany: Marxistisch-Leninistische Partei Deutschlands) és un partit polític comunista d'Alemanya que es defineix com antirrevisionista i manca de representació parlamentària. Va ser fundat en 1982 pels membres de la Unió Comunista Obrera d'Alemanya (KABD, en alemany: Kommunistischer Arbeiterbund Deutschlands).
El MLPD s'ha definit tradicionalment com a "partit de nou tipus" ("Partei neuen Typs" en alemany), interpretant els canvis polítics i econòmics efectuats en la URSS i als països d'Europa de l'Est després del XX Congrés del PCUS en els anys 50 com una traïció al socialisme, adscrit a les idees impulsades per Karl Marx, Friedrich Engels, Lenin, i Mao. Igual de crítics es mostren en analitzar les reformes que va emprendre Deng Xiaoping en la República Popular Xina a partir de 1978.
El MLPD promou la revolució socialista internacional contra el capital financer internacional. El moviment juvenil del MLPD s'anomena Jugendverband REBELL.

## Vegeu també

* Partits polítics d'Alemanya

## Referències

* ↑ «MLDP Marxistich Leninistisch Partei Deutschlands (Partit Marxista Leninista Alemany)» (en alemany). Arxivat de l'original el 2017-03-13. [Consulta: 21 març 2019].

## Enllaços externs

* www.mlpd.de/ (alemany)
* www.rebell.info/ (alemany)
# Lliure

«Lliure» té aquests significats:
* Lliure (futbol), posició que ocupa un jugador de futbol en la defensa de l'equip
* Agent lliure, esportista professional el contracte vinculant del qual amb un equip ha vençut
* Bé lliure, bé que no posseïx ni amo ni preu, és abundant i no requerix un procés productiu per a la seua obtenció
* Cultura lliure, creació, i el moviment que la promou, que advoca per l'elaboració i difusió de cultura d'acord amb uns principis de llibertat equiparables als del programari lliure
* Estil lliure
* Llicència lliure, llicència utilitzada al programari que segueix els principis del codi obert
* Partícula lliure, partícula que no està enllaçada
* Programari lliure, programari que pot ser usat, estudiat i modificat sense restriccions
* Teatre Lliure, teatre de Barcelona, al barri de Gràcia
* Maquinari lliure, dispositiu de maquinari les especificacions i diagrames esquemàtics dels quals són d'accés públic
# Salvador Punsola Massa

Salvador Punsola Massa (1951) dirigent esportiu d'entitats relacionades amb les activitats subaquàtiques, és president de la Federació Catalana d'Activitats Subaquàtiques.
També ha estat president de la Societat de Pesca i Activitats Subaquàtiques (SPAS) de Mataró, una de les entitats més veteranes i actives de Catalunya en què els seus bussejadors participen voluntàriament i activament en el seguiment i el manteniment de l'alguer creat davant de la costa de la capital del Maresme. Va ser elegit president de la Federació Catalana d'Activitats Subaquàtiques el 2006. El 2008 la seu federativa es va traslladar al recinte del Fòrum de Barcelona i el 2010 es va inaugurar una delegació de submarinisme d'alta muntanya a Tremp.

## Referències

* ↑ «Web de la FECDAS». Arxivat de l'original el 2014-11-07. [Consulta: 12 novembre 2014].
* ↑ Gallen Utset, Carles. Les Federacions Esportives catalanes i els seus presidents. Barcelona: UFEC, 2013. ISBN Gi.1233-2013.
* ↑ «Inauguració de la delegació a Tremp». Diari el Punt Avui [Consulta: 12 novembre 2014].
# Nisi Dominus (Händel)

Nisi Dominus és un arranjament musical del text llatí de Salm 127 (Vulgata 126) realitzat per Georg Friedrich Händel. El nom de la peça ve de les primeres dues paraules (l' íncipit) del salm, i és cataloga entre les obres completes del compositor com a HWV 238.
Fou compost a Roma el 1707 per a la festa de la Madonna del Monte Carmel. És molt probable que Nisi Dominus fou estrenada el 16 de juliol de 1707 a l'església de Santa Maria in Montesanto, a Roma, sota el patronatge de la família Colonna. En el doxologia del final, Händel escriu una part a vuit veus i a doble cor i una orquestra de corda doble.

## Anàlisi musical

Una interpretació habitual dura uns 13 minuts.

### Estructura

L'obra té els següents moviments:
| Moviment | Tipus – veu | Text | Traducció |
| 1 | Solistes i cor | Nisi Dominus aedificaverit domum, in vanum laboraverunt, qui aedificant eam. Nisi Dominus custodierit civitatem, frustra vigilat, qui custodit eam. | Si el Senyor no construeix la casa, és inútil l'afany dels constructors. Si el Senyor no guarda la ciutat, és inútil que vigilin els guardes. |
| 2 | Ària (solo de tenor) | Vanum est vobis ante lucem surgere: surgite, post quam sederitis, qui manducatis panem doloris. | És inútil que us lleveu tan de matí i aneu tan tard a reposar, per menjar un pa que us guanyeu a dures penes. |
| 3 | Ària (solo de contratenor) | Cum dederit dilectis suis somnum. Ecce haereditas Domini filii, merces fructus ventris. | L'herència del Senyor són els fills, els descendents són la millor recompensa; els fills que heu tingut quan éreu joves. |
| 4 | Ària (solo de baix) | Sicut sagittae in manu potentis | Són com les fletxes en mans d'un guerrer. |
| 5 | Ària (solo de tenor) | Beatus vir qui implevit | Feliç l'home que se n'omple el buirac |
| 6 | Doble cor | Gloria Patri et Filio, Spiritui Sancto. Sicut erat in principio, et nunc, et semper, et in saecula saeculorum | Glòria al Pare, al Fill i a l'Esperit Sant, com era en principi i ara i sempre pels segles dels segles. Amen. |

## Referències

* 1 2 3 Georg Friedrich Händel: Nisi Dominus. Carus-Verlag GmbH & Co KG Accés el 21 de juny de 2019.
* ↑ Nisi Dominus: Partitura lliure a l'IMSLP.
* ↑ Salm 127. Bíblia Catalana, Traducció Interconfessional (BC). Sociedad Bíblica de España, 2008

## Enllaços externs

* Salm 127 a ChoralWiki